Die wêreld in foto’s – 24 Februarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kasjmirse vroue treur oor die dood van drie Indiese weermagsoldate. Minstens drie soldate en ŉ vrou is gedood en nog drie soldate is beseer tydens ŉ aanval in Kasjmir. Foto: Javed Dar, Xinhua Ondersteuners van Hefazat-e-Islam lewer protes in Dhaka, Bangladesj, ná ŉ standbeeld van ŉ vrou met ŉ skaal en ŉ swaard in die hand voor die hof geplaas is. Dié standbeeld, genaamd “Lady Justice”, is verteenwoordigend van die Griekse godin van regspraak, Themis. Foto: A.M. Aha, AP Mense in China se outonome Tibet-streek berei “kasai”, ŉ tradisionele gereg eie aan die Tibettaanse kultuur, voor. Foto: Liu Dongjun, Xinhua ŉ Chinese vrou stoot ŉ hond rond in ŉ waentjie tydens ŉ troeteldierskou in Hongkong. Foto: Wang Shen, Xinhua ŉ Lugfoto van die dorpie Macaodi, geleë in ŉ landelike gebied in China se Yunnan-provinsie. Foto: Yang Zongyou, Xinhua